Bakine bajke
Kiara, srećo bakina, dođi brzo. Već je kasno, pospremaj lutke i idemo na spavanje.
Tako, lijepo ih složi i dođi, draga moja.
Tako lutko moja, lezi na krevet, baka će te prekriti. Evo ovako.
Spava li ti se, draga moja? Baka će ti ispričati jednu bajku.
Ovako, da stavimo jednoroga sa strane.
Koju bajku želiš da ti baka ispriča? -12 mjeseci. U redu, u redu. Slušaj pažljivo.
Davno, davno, daleko odavde, živjela je jedna žena, koja je imala dvije kćeri.
Približavao se Božić, bila je jaka zima, padao je snijeg i puhao hladan vjetar.
Baš tada je zlonamjernoj maćehi palo na pamet poslati kćer u šumu, da joj donese visibabe.
Jadna kći je uzalud govorila maćehi da visibabe ne rastu u ovo vrijeme i gdje će ih ona sada naći, pošto ih trenutno nema.
Maćeha je naredila da se bez visibaba ni ne vrati kući.
U jednom trenutku kći je primijetila svjetlost, gorjela je vatra usred šume i oko vatre je sjedilo 12 ljudi.
Najstariji, koji je imao podugačku bradu, upitao ju je što traži u šumi u ovo doba, kada je hladno i kada je tama.
Ispričala je da ju je maćeha poslala u šumu da ubere visibabe i da se bez njih ne vraća kući.
Stari djedica joj je rekao, ako mi iskreno odgovoriš na pitanje, onda ti možda možemo pomoći, pošto smo mi mjeseci.
Ja sam siječanj, a oni su veljača, ožujak, travanj, svibanj, lipanj, srpanj, kolovoz, rujan, listopad, studeni i prosinac.
Reci mi iskreno, rekao je djedica, koji mjesec voliš najviše?
Djevojka je odgovorila sljedeće: iskreno, svaki mjesec mi je jednako drag, ali ipak nekako osjećam da mi je ožujak najdraži mjesec od svih.
Točno si odgovorila pa ćemo ti pomoći. Doviknuo je svom bratu mjesecu ožujku.
Ožujče, moj brate, protresi svoju bradu.
Mjesec ožujak je protresao svoju bradu i na jednom malom brdašcu stvorila se zelena površina i na njemu puno visibaba.
Jako je žalosno da moji dragi unuci ne mogu imati tako bezbrižno djetinjstvo, kakvo sam ja imala.
Prisutna je ova pandemija, globalno zatopljenje, naš život je prožet tehnikom, računalima i telefonima, koji su mnogo zanimljiviji djeci.
Ne znaju se tako bezbrižno i veselo igrati, kao u moje vrijeme.
U to vrijeme nije bilo ni računala ni telefona, a nije bilo ni ovakve pandemije i baš smo se bezbrižno igrali.
Tijekom Božića najviše sam voljela boraviti kod bake, tamo se njegovala tradicija.
Ona je imala sedmoro unučadi, male, velike, manje i veće.
Unijeli smo slamu u sobu i djeca su se tako igrala.
Moja baka je imala starinsku kuću i obožavala sam boraviti u kutku.
To je bilo jedno čudesno mjesto. Kad sam se uvukla, tamo je bilo nevjerojatno toplo.
Srce moje, probudila si se? Onda će baka nastaviti s bajkom.
Bako, nastavi ovu priču što si započela. - Dobro, dobro, onda ću nastaviti.
Baka je imala mnogo ljepše djetinjstvo nego što vi imate sad.
I ja sam obožavala svoju baku i najviše sam voljela kada se obitelj okupila za vrijeme Božića i kad smo kod nje večerali.
Osjećali smo se predivno.
Zamisli, unijeli smo puno slame u sobu, razvukli smo je ispod stola i tamo smo se valjali i igrali igru „Uhvati me, ako možeš“.
Koliko je ona imala djece?
Pa, moja baka je imala četvero tj. petoro djece i sedmero unučadi, sedmero kao zlih. Da, ali nismo bili zli.
Bili smo jako veseli, na primjer ja sam se mnogo igrala s djecom na ulici.
Televizora je bilo samo u nekoliko kuća u selu, ali nije bilo računala, ni mobilnih telefona.
Imala sam jednu loptu i tom loptom smo igrali nogomet na ulici s ostalom djecom.
Imala sam jednog jako dragog prijatelja, on se zvao Sava, bio je Srbin,
ali to nama uopće nije smetalo, pošto mi je on bio najdraži prijatelj.
Išli smo u vrtić kad me je zaprosio da mu budem supruga.
Da, da. Zamisli kako je bilo lijepo, baka je od Save naučila pričati na srpskom, a Sava od mene na mađarskom.
I jako smo bili sretni, pošto kad sam išla u školu nisam morala toliko učiti, kao ostali moji vršnjaci na satima srpskog jezika, jer sam sve razumjela.
Zato baka vježba i s tobom, kao na primjer:
Kako se zoveš? Koliko imaš godina? Kako ti se zove mama? Kako ti se zove tata? Gdje živiš?
Je li tako, draga moja?
Baka je imala divno djetinjstvo, i želi da i ti imaš isto tako nezaboravno djetinjstvo, kao baka, i da budeš sretna.
Zaspala je moja draga. Baka će te prekriti.
Lijepo sanjaj, da anđeli čuvaju tvoje divne snove.
Laku noć!